[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000005", "text": "Dod o hyd i Gwrs"}, {"text_idx": "#000006", "text": "Teithiau 360, Fideos a Mwy"}, {"text_idx": "#000012", "text": "Dros 60 oed ac ar-lein: Adroddiad newydd ar iechyd y boblogaeth yn canfod bod pobl hy\u0302n yng Nghymru yn cymryd rhan weithredol yn y cyfryngau cymdeithasol"}, {"text_idx": "#000013", "text": "Mae pobl dros 60 oed yng Nghymru ar-lein ac yn cymryd rhan weithredol yn y cyfryngau cymdeithasol, a gall hyn fod yn offeryn pwysig yng nghyd-destun iechyd y cyhoedd."}, {"text_idx": "#000014", "text": "Mae 77 allan o pob 100 o bobl yng Nghymru sy'n 16 oed neu'n hy\u0302n yn defnyddio un neu fwy o gyfryngau cymdeithasol. Mae 65 o blith y 100 yn defnyddio'r cyfryngau cymdeithasol bob dydd. Daw'r canfyddiadau hyn o adroddiad newydd: Iechyd y Boblogaeth mewn Oes Ddigidol: Patrymau yn y defnydd o'r cyfryngau cymdeithasol yng Nghymru gan Iechyd Cyhoeddus Cymru a Phrifysgol Bangor a gyhoeddir heddiw."}, {"text_idx": "#000015", "text": "Mae nodi pwy sy\u2019n defnyddio cyfryngau cymdeithasol yn galluogi Iechyd Cyhoeddus Cymru a sefydliadau eriall i asesu pwy fyddai\u2019n derbyn negeseuon iechyd trwy\u2019r cyfryngau cymdeithasol, ac yn helpu i nodi pa fath o blatfform sydd orau ar gyfer gwahanol grwpiau o bobl."}, {"text_idx": "#000016", "text": "Nid oes gan bawb fynediad i'r rhyngrwyd yng Nghymru, ond i'r rhai sy'n gwneud hynny (87 y cant o bobl yng Nghymru sy'n 16 oed neu'n hy\u0302n), mae'r adroddiad yn nodi bod cyfran uwch o fenywod (91 y cant, o gymharu ag 86 y cant o ddynion) yn ymwneud ag un neu fwy o fathau o gyfryngau cymdeithasol; er bod cyfran uwch o ddynion yn defnyddio cyfryngau cynnwys fideo (72 y cant, o gymharu a\u0302 65 y cant o fenywod). Roedd bron y cyfan (99.6 y cant) o bobl ifanc 16 i 20 oed ar y cyfryngau cymdeithasol. Roedd ymgysylltu a\u0302'r cyfryngau cymdeithasol yn tueddu i ostwng gydag oedran, ond roedd yn aros yn uchel mewn grwpiau oedran hy\u0302n; roedd 76 y cant o'r rhai 60-69 oed, a 60 y cant o'r rhai dros 70 oed, yn defnyddio un neu fwy o fathau o gyfryngau cymdeithasol."}, {"text_idx": "#000018", "text": "\u201cMae'n ddiddorol bod y cyfryngau cymdeithasol yn aml yn cael eu hystyried yn rhywbeth i bobl iau, ond mae canfyddiadau'r adroddiad wedi amlygu bod cyfran uchel o'r rhai yn y grwpiau oedran hy\u0302n yn ymgysylltu a\u0302'r cyfryngau cymdeithasol.\u201d"}, {"text_idx": "#000019", "text": "Defnyddiodd yr adroddiad ddata a gasglwyd yn yr arolwg Technegol Ddigidol ac Iechyd 2018 - arolwg sy'n gynrychioliadol yn genedlaethol gyda 1,252 o drigolion yng Nghymru sy'n 16 oed neu'n hy\u0302n. Roedd yr arolwg yn cynnwys cwestiynau ar fynediad i'r rhyngrwyd a/neu dechnoleg ddigidol, canfyddiadau o rannu gwybodaeth sy'n ymwneud ag iechyd ar y cyfryngau cymdeithasol, statws iechyd a demograffeg."}, {"text_idx": "#000021", "text": "\u201cMae'r adroddiad hefyd yn datgelu bod pobl ag iechyd hunangofnodedig uwch a phobl sydd a\u0302 ffordd iachach o fyw yn fwy tebygol o ddefnyddio un neu ragor o gyfryngau cymdeithasol na'r rhai ag iechyd hunangofnodedig is a'r rhai ag ymddygiad sy'n niweidio iechyd.\u201d"}, {"text_idx": "#000022", "text": "Yn ddiddorol, roedd y gyfran a oedd yn defnyddio cyfryngau cymdeithasol yn gyffredinol yn debyg ar draws grwpiau amddifadedd, ond roedd lefelau defnydd o Twitter a WhatsApp yn is ymhlith y rhai lleiaf cefnog."}, {"text_idx": "#000024", "text": "\u201cMae angen i ni barhau ag ymdrechion i fynd i'r afael ag anghydraddoldebau o ran mynediad, ond rydym yn cydnabod y gall y cyfryngau cymdeithasol gynnig llwyfan i gyrraedd cynulleidfa ehangach ac ymgysylltu'n wahanol a\u0302 phoblogaethau ynghylch iechyd."}, {"text_idx": "#000025", "text": "\u201cAr hyn o bryd, mae systemau iechyd yn defnyddio'r cyfryngau cymdeithasol gan mwyaf fel cyfrwng i rannu gwybodaeth, ond nid yw'r dull hwn yn manteisio i'r eithaf ar y rheswm pam fo'r cyfryngau cymdeithasol hyn yn gweithio - sef yr elfen rwydweithio. Wrth edrych i'r dyfodol, mae angen i systemau iechyd ddysgu sut i gymryd rhan mewn sgyrsiau ar lwyfannau o'r fath er mwyn cefnogi sylwgarwch ac i apelio gyda'u cynulleidfaoedd; i fynd i'r afael a\u0302 chredoau, agweddau, bwriadau ac ymddygiadau ar gyfer iechyd.\u201d"}]